Страшна бывае. Але мне здаецца, што з узростам гэта пройдзе. Я гляджу на сталых людзей і на тое, як яны па-філасофску ставяцца да смерці. Калі ты маленькі, то не можаш ўсвядоміць, што цябе можа не быць. Калі ты падлетак, то бесклапотна думаеш, што ўсё жыццё наперадзе. Калі табе без аднаго года сорак, то пачынаеш думаць, што неабходна хутчэй паспець многае зрабіць. Хутчэй гэта не страх, а прагматычны падыход да жыцця.